section_heading: Životopis
paragraph_text: Po povratku iz vojske, preselio se u Battle Creek, Michigan i zaposlio u tvornici namještaja, kao vozač kamiona i prodavač tepiha. Našao je dodatni posao kao ritam gitarista u sastavu pjevača Douga DeMotta, nastupajući u 'Hi-Lo Clubu'. DeMott je izbačen iz sastava 1958. i Westover je preuzeo vođenje grupe i preuzeo poziciju glavnog vokala. Sastav je promijenio ime u 'Big Little Show Band', a i Westover svoje ime mijenja u umjetničko - Charlie Johnson. Na početku 1959. uzeli su sastav Maxa Crooka, s instrumentom kojeg je sam konstruirao musitronom (klaviolinom, vrsta električnih mono orgulja), dakle prvi su imali rani prototip sintisajzera na svijetu. Crook je uz to već imao iskustva sa snimanjem i produkcijom, a i neke veze s tadašnjim izdavačima. Tako su dospjeli u Detroit kod 'Talent Artists, Inc' (Harry Balk i Irving Micahnik), i potpisali ugovor s njima, da će biti studijski glazbenici i kompozitori za diskografsku kuću 'Big Top Records'. Na sugestiju Balka, Westover je promijenio ime u Del Shannon.